Trump na VK ‘n dag na Brexit-stem – praag.co.za — 20 jaar jonk!
Trump sal sy Turnberry Golf Resort open in die nadraai van wat ontleders glo ‘n Brexit sal wees.
Die reis sal Trump se eerste wees sedert sy uitval met die Britse premier David Cameron oor Moslems in Desember verlede jaar.
Die miljardêr eiendomsmagnaat gaan die suidelike Ayrshire Golf Resort besoek om die seremoniële lint te sny na die baan se opknapping.
“Baie opwindend dat een van die groot oorde van die wêreld, Turnberry, sal open na ‘n massiewe belegging van £200 miljoen,” het Trump in ‘n verklaring gesê.
“Ek besit dit en ek is baie trots daarop. Ek sien uit na die bywoning van die amptelike opening van die groot ontwikkeling op 24 Junie.”
Turnberry is Trump se tweede Golfoord in Skotland, waar sy ma gebore is.
Downing Street het egter gesê die premier het geen planne om Trump op 24 Junie tydens sy besoek te ontvang nie.
Ná die skietery in San Bernardino, in die VSA in Desember verlede jaar, het Trump gevra vir ‘n “volledige verbod” op Moslems na die VSA.
Die kommentaar het gelei tot wydverspreide histerie met honderde duisende mense in die Verenigde Koninkryk wat ‘n petisie onderteken het om Trump te verhoed om Brittanje te besoek.
Trump se vyande in die media is ook raadop.
In Wallis het Alec Ross, ’n raadgewer van Hillary Clinton toe sy minister van buitelandse sake was, uitgevaar teen Trump as ‘n “vulgêre, kranksinnige varkdemoon wat slegs gewild is onder gekastreerde middeljarige mans”.
Ross het ‘n wêreldvreemde toespraak gelewer oor die sogenaamde nywerhede van die toekoms en gesê lande sonder grense sal die suksesvolste wees.
“Amerika sal meer geslote word as Trump president word.
“Oop gemeenskappe beteken dat ekonomiese en maatskaplike vooruitgang nie die domein van uitgelese groepe is nie; dit beteken dat godsdienstige en kultuurnorme nie deur owerhede alleen bepaal word nie en dat die regte van onder andere vroue, godsdiens- en rasseminderhede gerespekteer word. Die nywerhede van die toekoms, soos die gekommersialiseerde genomika, sal in die oopste gemeenskappe gekonsentreer wees.”
Skrywer praagGepubliseer op 2 Junie 2016 2 Junie 2016 Kategorieë Internasionale nuus, NuusSleutelwoord Brexit, Donald Trump, Skotland, vk
Vorige Vorige artikel: Wêreld se langste treintonnel in Switserland geopen
Volgende Volgende artikel: Angola kan nie meer buitelandse rekeninge betaal nie